MT Il-Ġurnal Uffiċjali tal-Unjoni Ewropea C 261/4

Tagħrif fil-qosor dwar għajnuna kkommunikata mill-Istati Membri mogħtija f'konformità mar-Regolament tal-Kummissjoni (KE) Nru 736/2008 dwar l-applikazzjoni tal-Artikoli 87 u 88 tat-Trattat dwar l-għajnuna mill-Istat għall-intrapriżi żgħar u ta’ daqs medju attivi fil-produzzjoni, fl-ipproċessar u fil-kummerċjalizzazzjoni ta’ prodotti tas-sajd

2010/C 261/03

Għajnuna Nru: XF 8/10

Stat Membru: Repubblika tal-Lituwanja

Reġjun jew awtorità li tagħti l-għajnuna: Il-Ministeru tal-Agrikoltura tal-Litwanja

Titlu tal-iskema ta’ għajnuna jew isem il-kumpanija li tirċievi l-għajnuna ad hoc: Parama gamtos išteklių apsaugai gerinti žuvininkystės tvenkiniuose (għajnuna biex titjieb il-protezzjoni tar-riżorsi naturali fil-ħwat)

Il-bażi ġuridika: Lietuvos Respublikos žemės ūkio ministro 2009 m. rugpjūčio 10 d. įsakymas Nr. 3D-584 „Paramos gamtos išteklių apsaugai gerinti žuvininkystės tvenkiniuose taisyklės“

Nefqa annwali ppjanata taħt l-iskema u l-ammont tal-għajnuna ad hoc mogħtija: LTL 2,75 miljun.

Intensità massima tal-għajnuna: 100 %

Data tad-dħul fis-seħħ: Id-19 ta’ Awwissu 2009

Tul tal-iskema jew għotja tal-għajnuna individwali (mhux aktar tard mit-30 ta' Ġunju 2014); Indika:

— taħt l-iskema: sa liema data tista' tingħata l-għajnuna: sal-31 ta’ Diċembru 2013.

— fil-każ ta' xi għajnuna ad hoc: id-data mistennija tal-aħħar pagament li jrid jitħallas.

Għan tal-għajnuna: il-protezzjoni tar-riżorsi naturali u tad-diversità ġenetika u t-titjib tal-kwalità kif ukoll il-ġestjoni tal-pajsaġġi u l-karatteristiċi tradizzjonali taż-żoni tal-akkwakultura.

Indika liema mill-Artikoli 8 sa 24 japplikaw: Dan huwa f’konformità mal-Artikolu 12

Attività kkonċernata: Kumpens għat-tnaqqis fil-produzzjoni ta' ħut bħala riżultat tal-applikazzjoni tal-miżuri li jipproteġu l-ambjenti akkwatiċi fil-ħwat.

Isem u indirizz tal-awtorità li tagħti l-għajnuna:

Lietuvos Respublikos žemės ūkio ministerija Gedimino per. 19 LT-01103 Vilnius LIETUVA/LITHUANIA

Indirizz tas-sit elettroniku fejn jinstab it-test sħiħ tal-iskema jew il-kriterji u l-kondizzjonijiet li skonthom tingħata l-għajnuna ad hoc barra skema ta' għajnuna: http://www.zum.lt/lt/teisine-informacija/isakymai/4948/

Ġustifikazzjoni: Indika għaliex ġiet stabbilita skema ta' għajnuna mill-Istat minflok għajnuna taħt il-Fond Ewropew tas-Sajd Taħt il-programm “miżuri għall-protezzjoni tal-ambjent akkwatiku” li jifforma parti mill-attività “akkwakultura” tal-miżura “l-akkwakultura, is-sajd fl-ilmijiet interni, l-ipproċessar u l-kummerċjalizzazzjoni ta’ prodotti tas-sajd u tal-akkwakultura” taħt it-tieni assi prijoritarja tal-Programm ta' Azzjoni għas-Settur tas-Sajd Litwan għall-2007-2013 approvat bid-Deċiżjoni tal-Kummissjoni Nru C/2007/6703 tas-17 ta' Diċembru 2007, l-għajnuna skont l-iskema għall-protezzjoni tal-għasafar tal-ilma għandha tingħata lill-intrapriżi akkwakulturali sabiex jiġu ppreservati l-karatteristiċi tal-ħabitats li huma importanti għall-għasafar tal-ilma, jinħolqu żoni ta' trankwilità kif ukoll għal miżuri oħra ta' konservazzjoni tan-natura li jmorru lilhinn mill-prattika normali ta' akkwakultura tajba. L-għajnuna tingħata skont indikaturi bħat-tnaqqis fid-dħul tal-intrapriżi akkwakulturali bħala riżultat tan-numru kbir ta' għasafar selvaġġi fis-siti kkonċernati, it-tul ta' żmien li l-għasafar jibqgħu fis-siti u l-ammont ta' prodotti u foraġġ ikkonsumati minnhom. Saru pjanijiet biex jiġu allokati fondi għal miżuri u/jew oqsma ta' attività li jaqgħu taħt it-tieni assi prijoritarja għall-perjodu 2007-2013 u ma saret l-ebda dispożizzjoni għall-possibbiltà li jiġu allokati fondi għal programm ieħor fil-qasam “miżuri għall-protezzjoni tal-ambjent akkwatiku” u, għalhekk, kellha tiġi stabbilita skema ta' għajnuna mill-Istat.

Skont l-iskema ta' Għajnuna mill-Istat imsemmija, “l-għajnuna għall-protezzjoni tar-riżorsi naturali fil-vaski tal-ħut” għandha tingħata lil persuni legali u fiżiċi li jrabbu l-ħut sabiex joffru kenn għal speċijiet ta' għasafar tal-ilma u tal-artijiet mistagħdra li huma protetti, rari u fil-periklu, sabiex jinħolqu l-kondizzjonijiet għall-passaġġ sikur tagħhom. L-għajnuna tingħata skont indikaturi bħat-tnaqqis fil-kapaċità kubika tal-ilma fil-ħwat meta mqabbel mal-kapaċità kubika ppjanata kif ukoll it-tnaqqis fil-volum ta' produzzjoni tal-ħut fil-ħwat.

Għajnuna Nru: XF 11/10

Stat Membru: L-Italja

Reġjun/Awtorità li qed jagħti/tagħti l-għajnuna: Regione Autonoma Friuli Venezia Giulia

Direzione centrale risorse agricole, naturali e forestali

Servizio pesca e acquacoltura

Titlu tal-iskema tal-għajnuna jew isem impriża li qed tirċievi l-għajnuna individwali: Regolamento recante criteri e modalità per la concessione di contributi alle associazioni del settore pesca professionale e dell’acquacoltura operanti in Regione, in attuazione dell’articolo 5, comma 1, della legge regionale 28 dicembre 2007, n. 30 (Legge strumentale alla manovra di bilancio 2008)

Bażi legali: Decreto del Presidente della Regione 16 aprile 2010, n. 074/Pres.

Nefqa annwali ppjanata skont l-iskema jew l-ammont tal-għajnuna individwali mogħti lill-impriża: EUR 200 000

Intensità massima tal-għajnuna: sa 100 %

Data tad-dħul fis-seħħ: id-29 ta’ April 2010

Tul ta' żmien tal-iskema ta' għajnuna jew tal-għajnuna individwali (mhux lil hinn mill-30 ta’ Ġunju 2014); jindika:

— fil-kuntest tal-iskema: id-data sa meta tista' tingħata l-għajnuna: sat-30 ta’ Ġunju 2014

Għan tal-għajnuna: L-għajnuna għandha l-għan li ssostni programmi ta' attività ta' interess komuni kif imwettqa minn assoċjazzjonijiet tas-settur tas-sajd professjonali u tal-akkwakultura li joperaw fir-Reġjun u li jkollhom rilevanza nazzjonali.

Indika l-Artikolu jew l-Artikoli applikati (minn fost l-Artikoli 8 sa 24): L-Artikolu 17 “Għajnuna għal azzjonijiet kollettivi”

Setturi ekonomiċi: Is-sajd u l-akkwakultura

Isem u indirizz tal-awtorità li tagħti l-għajnuna:

Direzione centrale risorse agricole, naturali e forestali Servizio pesca e acquacoltura Via Sabbadini 31 33100 Udine UD ITALIA Tel. +39 0432555225 Fax +39 0432555140 Posta elettronika: s.pesca.agrifor@regione.fvg.it

Sit tal-internet fejn jinsab it-test sħiħ tal-iskema ta' għajnuna jew il-kriterji u l-kundizzjonijiet li abbażi tagħhom tingħata għajnuna individwali lil hinn minn skema ta' għajnuna: http://arpebur.regione.fvg.it/newbur/visionaBUR?bnum=2010/04/28/17

Ġustifikazzjoni: L-iskema ta' għajnuna qed tiġi stabbilita biex tattwa l-liġi reġjunali tat-28 Diċembru 2007, nru 30; it-tipi ta' għajnuna previsti mir-regolament reġjunali huma ta' akkompanjament għall-miżuri ta' intervent strutturali li għalihom huwa għad-dispożizzjoni l-finanzjament tal-FES.